на член 2, параграф 2 от настоящото приложение.
 2.
 За да гарантира правната сигурност ЕС като страна по споразумението редовно уведомява писмено Украйна и Комитета по търговия за всички нови или изменени актове на ЕС, уреждащи конкретни сектори.
 3.
 В рамките на три месеца Комитетът по търговия добавя в допълненията всички нови или изменени законодателни актове на ЕС. След като нов или изменен законодателен акт на ЕС бъде добавен в съответното допълнение, Украйна въвежда този акт във вътрешната си правна система в съответствие с член 2, параграф 2 от настоящото приложение. Комитетът по търговия взема решение и относно ориентировъчния срок за въвеждането на акта.
 4.
 В случай че Украйна очаква да срещне особени трудности при въвеждането на законодателен акт на ЕС във вътрешното си законодателство, тя незабавно уведомява за това ЕС и Комитета по търговия. Комитетът по търговия може да реши дали при изключителни обстоятелства Украйна може да бъде частично или временно освободена от задълженията си за въвеждане по член 3, параграф 3 от настоящото приложение.
 5.
 Ако Комитетът по търговия предостави такава дерогация по силата на член 3, параграф 4 от настоящото споразумение, Украйна докладва редовно за постигнатия напредък по въвеждането на съответното законодателство на ЕС.
 Член 4
 Оценка на въвеждането и прилагането на законодателството на ЕС и допълнителен достъп до пазара.
 1.
 Постепенният преход на Украйна към пълното въвеждане в действие и пълното и цялостно прилагане на всички приложими разпоредби за секторите, засегнати от регулаторното сближаване, подлежи на редовна оценка и контрол съгласно допълнение XVII-6.
 2.
 Когато Украйна се увери, че са изпълнени условията за въвеждането в действие и прилагането, включително достатъчен капацитет и подходящи мерки за осъществяване на контрол, на всички приложими разпоредби за определен сектор или сектори, засегнати от регулаторното сближаване, тя уведомява Европейския съюз, че този сектор следва да бъде подложен на подробна оценка. Оценката се извършва от Европейския съюз в сътрудничество с Украйна съгласно принципите, изложени в допълнение XVII-6. След приключване на оценката Европейският съюз предлага решение на Комитета по търговия.
 3.
 Ако Европейският съюз установи въз основа на оценката, посочена в параграф 2, че условията са изпълнени, той уведомява Комитета по търговия за това. Комитетът по търговия може да реши, че страните по споразумението трябва взаимно да си гарантират третиране, идентично с това на вътрешния пазар, по отношение на сектора(ите) на услуги, засегнат(и) от регулаторното сближаване. Подобно третиране изисква по отношение на сектора(ите):
 —
 да не е налице ограничаване на свободата на установяване на юридическите лица от ЕС или Украйна на територията на която и да било от тях, а юридическите лица, учредени в съответствие с правото на държава — членка на ЕС, или Украйна, които имат седалище, централно управление или основно място на стопанска дейност на територията на страните по споразумението, да бъдат третирани за целите на настоящото споразумение по същия начин, както юридическите лица от държавите — членки на ЕС, или Украйна. Това трябва да се прилага също и по отношение на създаването на представителства, клонове или дъщерни дружества от юридически лица от ЕС или Украйна, установени на територията на другата